recursal/SuperWikiNEXT-32B huggingface dataset:
***Hennes lille majestet*** (svensk: *Hennes lilla majestät*) er en svensk filmkomedie fra 1925 i regi av Sigurd Wallén. Manuset ble skrevet av Henning Ohlson. Som litterært forelegg hadde han Karl Gerhards skuespill, *Hennes lilla Majestät*, som ble uroppført på Göteborgs Friluftsteater 14. juli 1920. Gunnar Tolnæs spiller den mannlige hovedrollen som pastoren.

Da *Hennes lille majestet* ble vist på kinoen Röda Kvarn i Stockholm stod Rudolf Sahlberg for musikkarrangementene.

En nyinnspilling av filmen ble gjennomført i 1939 i regi av Schamyl Bauman.

Innspillingsfakta
-----------------

Filmen ble spilt inn i sommeren 1925 i Filmstaden i Råsunda og Söderfors bruk i Tierp.

Handling
--------

Oberstens datter, Catherine, rømmer hjemmefra for å spille hovedrollen i et skuespill, *Hennes lilla majestät*, som framføres av et omreisende teaterselskap. Obersten henter datteren før premieren og deporterer henne til en prestegård der Catherine i begynnelsen oppfører seg som den bortskjemte overklassepiken hun er. Catherine skandaliserer den sympatiske unge pastoren, som tilfeldigvis er ugift. En landsfiskal, som har et horn i siden til pastoren, benytter situasjonen til å anmelde ham for domkapitlet og begjære visitasjon. Under innflytelse av pastorens rakryggede personlighet modner Catherine slik at hun under visitasjonen påtar seg skylden overfor biskopen. Samtidig forklarer hun at hun er pastorens kommende hustru, noe verken han eller biskopen innvender mot.

Rolleliste (i utvalg)
---------------------

* Margita Alfvén - Catherine
* Gunnar Tolnæs - Pastor
* Oskar Textorius - Oberst, Catherines far
* Stina Berg - Husholderske
* Ragnar Billberg - Forelsket skuespiller
* Carl Browallius - Biskop
* Ragnar Arvedson - Flachert
* Axel Nilsson - Eventyrslysten kavalér
* Olav Riégo - Løytnant
* Albert Ståhl - Landsfiskal
* Julia Cæsar - Togreisende
* Olga Andersson
* Gucken Cederborg
* Gustaf Lövås
* Carl-Gunnar Wingård - Skuespiller

Referanser
----------

1. 1 2 3 4 5  «Hennes lilla majestät». *Svensk Filmdatabas*. Svenska Filminstitutet. Besøkt 12. juli 2016.

Eksterne lenker
---------------

(en) *Hennes lille majestet* på Internet Movie Database Rediger på Wikidata

* (no) *Hennes lille majestet* hos Filmfront Rediger på Wikidata
* (sv) *Hennes lille majestet* i Svensk Filmdatabas Rediger på Wikidata
Rombergs prøve.  Tegning: Gonad 
**Rombergs prøve**, eller **Rombergs test**, er enkel balansetest brukt i medisinske undersøkelser.

Rombergs prøve gjøres ved at testpersonen står med samlede ben og lukkede øyne, og skal holde balansen en viss tid. Normal balanseevne krever at man holder stillingen uten vesentlige bevegelser i 30 sekunder. En skjerpet variant av Rombergs prøve kan gjøres på ett ben eller med benene på linje. 

Hensikten med testen er å påvise falltendenser, som for eksempel kan være tegn på tap av propriosepsjon eller lillehjerneinfarkt. Rombergs prøve vil også kunne gi utslag på grunn av bruk av ulike rusmidler, og benyttes også i forbindelse med denne type undersøkelser.

Testen har sitt navn etter den tyske legen Moritz Heinrich Romberg (1795–1873).

Referanser
----------

1. ↑  Jan Jansen: Rombergs prøve – Store medisinske leksikon
2. ↑  Statens rettstoksikologiske institutt: Tegn og symptomer på rusmiddelbruk[*død lenke*], side 12 (PDF)
3. ↑  Svimmelhet - diagnostikk og behandling Arkivert 6. mai 2016 hos Wayback Machine. – Balanselaboratoriet - Kompetansesenter for vestibulære sykdommer. Øre-nese-halsavdelingen, Haukeland universitetssykehus, Helse Bergen HF
4. ↑  Bramness, Jørgen G. og Hilberg, Thor A. – Folkehelseinstituttet (2004): «Klinisk legeundersøkelse av personer mistenkt for kjøring i påvirket tilstand. En veiledning» (PDF), side 16. ISBN trylt: 82-8082-051-5

Eksterne lenker
---------------

* «Rombergs prøve» Arkivert 7. april 2020 hos Wayback Machine. på *Helsebiblioteket.no*

|  |  |
| --- | --- |
| Oppslagsverk/autoritetsdata | Encyclopædia Universalis
 |
**Ole Christian Lagesen** (født 11. juli 1936) er en norsk journalist i NRK. Han har vært programleder og kommentator og har også vært NRKs korrespondent i New York 1969–1971.

Lagesen begynte i NRK som programsekretær i Dagsnytt/Radio i 1961. Han sto for programmer med tyngdepunkt i innenriks- og utenrikspolitiske temaer. Han var også programleder med temaer fra kultur og friluftsliv og om norsk okkupasjonshistorie.

Midt på 1960-tallet var han også en periode generalsektær i Fulbrightkontoret i Norge. Han ble deretter stortingsmedarbeider, senere utenriksmedarbeider i NRK. I perioden 1969–1971 var han NRKs New York-korrespondent. I 1975 ble han redaksjonssjef og nestleder i Fjernsynets opplysningsavdeling. I alt har han stått for kommentarene til nærmere 1000 norske og utenlandskproduserte dokumentarprogrammer og filmer.[]

Lagesen var rektor ved Journalisthøgskolen fra 1990 til 1994. I 1992-94 var han leder i rektorkollegiet for Høgskolen i Oslo og Akershus. I den nye Høgskolen i Oslo var han prodekan, seniorrådgiver og tilslutt prorektor før nådd pensjonsalder i 2006. 

Lagesen har deltatt i en lang rekke frivillige organisasjoner og var blant annet formann i Norsk Studentsamband (nå Norsk Studentorganisasjon). Han satt i Den norske Turistforenings styre på 1960- og 1970-tallet og senere åtte år i foreningens råd. Han var leder i Kringkastingens Landsforening (nå NTL/NRK) på 1970-tallet, og satt i flere år i representantskapet i Oslo Faglige Samorganisasjon. I senere år har han også hatt ledende tillitsverv i nasjonale og internasjonale organisasjoner for synshemmede.

Lagesens tok realartium ved (Oslo katedralskole), studentfaglinje (Oslo Handelsgymnasium) og har cand.mag.-eksamen fra Universitetet i Oslo.

Referanser
----------

1. ↑  85 års omtale i Aftenposten 11. juli 2021

Kilder
------

* "Hvem er Hvem? ". 13. utgave. Kunnskapsforlaget (1984 ). ( s. 305-06 ).
* Hans Fr. Dahl og H. Bastiansen: "Over til Oslo. NRK 1945-81". Cappelen ( 1999).
* Ole Chr. Lagesen m.fl. (red ): "Høgskoleliv i Pilestredet". HiO/Tanum Damm (2004 ).
* Jan Messel: "Samling og strid. Norsk Tjenestemannslag 1947-1997 ". Tiden ( 1997 ).
* Birgitte Kjos Fonn: "50 år med journalistutdanning." Cappelen Damm (2015 ).


|  |  |  |
| --- | --- | --- |
| Forgjenger:**Torstein Sandø** | **NRKs korrespondent i New York**(1969–1971) | Etterfølger:**Tor Strand** |

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
**Ole Christian Andersen Nøstvig** (født 10. juni 1782 i Velfjorden, død 3. juni 1852 i Brønnøy) var en norsk gårdbruker, ordfører og stortingsrepresentant.

Han var sønn av gårdbruker Anders Knudsen Nøstvig og Inger Olsdatter. Han overtok farsgården i 1804 og var gårdbruker der gjennom hele livet. Han var ordfører i Brønnøy i flere år fra 1838.

Nøstvig var valgt som representant fra Nordlandenes amt til Stortinget i fem perioder. Han var 3. representant perioden 1830–1832, 2. representant perioden 1833–1835, 4. representant perioden 1836–1838 og 1. representant periodene 1842–1844 og 1845–1847. Han var også vararepresentant i flere perioder og møtte én gang som vararepresentant, for Arnoldus Schytte i 1828. Han var medlem av Lagtinget og kirkekomiteen alle periodene han var på stortinget.

Ole Christian Andersen Nøstvig var gift med Kristine Ingebretsdatter.

Referanser
----------

1. 1 2   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 655[Hentet fra Wikidata]
2. 1 2 3  Tallak Olsen Lindstøl (1914). *Stortinget og statsraadet : samt tillæg. B. 1 D. 2 : Biografier L-Ø*. Kristiania. s. 655.

Eksterne lenker
---------------

* (no) Ole Christian Andersen Nøstvig hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
**Romedal almenning** er en bygdeallmenning i Stange kommune. Totalarealet på almenningen er 243.000 dekar.

Historie
--------

1672 ble almenningen ble solgt til trelasthandlere i Christiania. Fram til 1846 er det flere forskjellige eiere, men dette året selges Romedal Almenning til Westye Egeberg & Co.. Bygdas befolkning hadde hele tida bruksrett i almenningen med uttak av virke til eget bruk, beite og seterrett, og rett til småviltjakt og fiske. I 1864 blir Romedal Almenning delt mellom almenningseieren Westye Egeberg & Co. og bygdas befolkning. Bygda fikk ½ delen nærmest bygda, og de bruksberettiges virkesrett skulle heretter dekkes fra denne. I 1929 fikk Westye Egeberg & Co. store økonomiske problemer. Da kjøpte bøndene i Romedal den resterende ½ part av almenningen tilbake slik at Romedal almenning igjen ble samlet i bygdas eie.

Se også
-------

* Liste over Norges største grunneiere

Eksterne lenker
---------------

* Romedal og Stange almenninger

|  |  |
| --- | --- |
| Oppslagsverk/autoritetsdata | Brønnøysundregistrene
 |
***A Woman's Awakening*** er en amerikansk stumfilm fra 1917, regissert av Chester Withey.

Handling
--------

Når den unge Paula Letchworth kommer fra landsbyen til storbyen lar hun seg tåpelig nok påvirke av sine nye, veldig overfladiske, venner. Men samtidig ignorerer hun de kloke rådene til Allen Cotter, som virkelig bryr seg om henne. Paulas useriøse liv fører henne inn i et ekteskap med Lawrence Topham, som snart begynner å misbruke henne og sløser bort alle pengene hun eier. Desperat tilbyr Paula å betale ham, for å skaffe en skilsmisse fra Topham - og henvender seg til Allen Cotter for å skaffe alle pengene hun behøver.

Men etter at Topham har brukt opp alle disse pengene også, nekter han imidlertid å gå med på resten av avtalen deres. Moren til Paulas, som ikke orker at datteren skal fortsette å bli utsatt for dette, skyter Topham. Men både Paula og Allen mistenker hverandre for å være skyldige i drapet, selv om bevisene peker mot selvmord. Paulas mor innser at elskernes mistanker mot hverandre, holder dem fra å begynne et forhold sammen. Hun tilstår derfor hva hun hadde gjort, kort tid før hennes død.

Skuespillere
------------

* Seena Owen som Paula Letchworth
* Kate Bruce som Mrs. Letchworth
* Allan Sears som Allen Cotter
* Spottiswoode Aitken som dommer Cotter
* Charles K. Gerrard som Lawrence Topham
* Alma Rubens som Cousin Kate
* Jennie Lee som Mammie

Referanser
----------

1. ↑  A Woman’s Awakening
2. ↑  A WOMAN'S AWAKENING

Eksterne lenker
---------------

* (en) *A Woman's Awakening* på Internet Movie Database Rediger på Wikidata

* (en) *A Woman's Awakening* på AllMovie Rediger på Wikidata
«**Raskere tilbake**» er et nasjonalt tiltak vedtatt av Sykefraværsutvalget høsten 2006. Tiltaket inngår som en del av IA-samarbeidet (Inkluderende arbeidsliv) mellom myndighetene og partene i arbeidslivet. Målet er å unngå sykefravær og hjelpe sykmeldte arbeidstakere raskere tilbake i jobb. 

Ordningen innebærer tettere oppfølging av sykmeldte, enten ved å bli henvist raskere til lege eller ved å få et nytt tilbud fra NAV. Målet er å hindre unødig langvarig sykefravær. På direkoratsnivå er dette et samarbeidsprosjekt mellom Helsedirektoratet og Arbeids- og velferdsdirektoratet.

Tilbudet
--------

Gjennom «Raskere tilbake» er det etablert en rekke nye helse- og rehabiliteringstjenester i helsetjenesten og i NAV. Ordningen finnes i alle landets fylker og det er etablert tilbud innen blant annet muskel og skjelett lidelser, kirurgi, ortopedi, rehabilitering, psykisk helsevern og rus. 

Spesialisthelsetjenesten har utvidet sin behandlingskapasitet slik at sykmeldte eller arbeidstakere som står i fare for å bli sykmeldt, kan få raskere time hos spesialist eller tilbud om ulike typer rehabilitering.

NAV har etablert egne tjenester for å hjelpe sykmeldte tilbake i arbeid, der brukerne kan få tilbud om arbeidsrettet rehabilitering, avklaring av arbeidskapasitet og oppfølging

Finansiering
------------

Myndighetene bevilget i 2007 604 millioner til «Raskere tilbake». I 2008 ble beløpet økt til 742 millioner.

Se også
-------

* Rehabilitering (helsevitenskap)

Eksterne lenker
---------------

* Raskere tilbake – nav.no
* Arbeids- og inkluderingsdepartementet
* AiR Nasjonalt kompetansesenter for arbeidsrettet rehabilitering
**Villa Medici** er et arkitektoniskt kompleks nord i Roma. Villaen er oppført på høyden Pincio i nærheten av kirken Santissima Trinità dei Monti. Hagen henger sammen med den nærliggende parken Villa Borghese. Villaen ble oppført av Ferdinand I de' Medici, storhertug av Toscana. I dag tilhører villaen den franske stat. Siden 1803 huserer Det franske akademi i Roma (*Académie de France à Rome*) i Villa Medici.

Historie
--------

Under antikken var stedet for Villa Medici en del av Lucullus' hager.[]

I 1564 ble eiendommen ervervet av brorsønner av kardinal Giovanni Ricci av Montepulciano. På denne tid hadde villaen i lang tid vært brukt til vindyrking. Dens eneste bolighuset var Casina, tilhørende kardinal Marcello Crescenzi. Florentineren Nanni Lippi gjorde under sitt overoppsyn forbedringer på villaen. Lippi døde imidlertid før arbeidet hadde kommet særskilt langt.

Eiendommen havnet senere, i år 1576, i Ferdinand de' Medicis hender. Villaen ble dermed familien Medicis første eiendom i Roma. Hensikten med denne var å hevde familiens dominans blant de italienske fyrstehusene og påvise deres stadige nærvær i Roma.[] Ferdinand lot ferdigstille villaen etter Bartolomeo Ammanatis tegninger.

I et og et halvt århundre var så villaen benyttet av storhertugen av Toscanas ambassadør ved pavestolen, innen familien Medicis mannlige linje døde ut i år 1737. Etter det havnet villaen i hendene på huset Lothringen, men i Napoleon Bonapartes tid ble det oversatt av franskmennene. Det var Napoleon som skjenkte villaen til Det franske akademi i Roma, som har husert der siden da.

Påvirkningskraft
----------------

Villa Medicis løve i Firenze
Flere bygninger og strukturer er blitt påvirket av Villa Medici, deriblant Bernard Foucquets bronseløve på Lejonbacken ved Stockholms slott, som har sitt forbilde i marmorløvene ved hageentréen til Villa Medici.[] Av villaens løver er en av antikt romersk opphav. Det andre ble utført som en speilvendt kopi av Flaminio Vacca i 1600, ble senere flyttet til Piazza della Signoria i Firenze, der den står ved trappen til Loggia dei Lanzi, og den ble erstattet av en ny kopi ved Villa Medici.[]

Eksterne lenker
---------------

* (en) Villa Medici (Rome) – kategori av bilder, video eller lyd på Commons
* Offisielt nettsted

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** GeoNames
 |
**Villa Friis** er en villa på Drottningholmsmalmen i Ekerö kommune, tegnet av arkitekt Peter Celsing og oppført 1952–1955.

Byggherren, Eva Friis, ønsket å oppføre en bygning i to etasjer med statlige lån fra Egne hjem-bevegelsen og med mulighet til å leie ut en del eller hele øverste etasje. På tomten oppførte hun senere (1956) et frittstående ateliér med en liten bolig.

Fasadematerialet består av lettbetong som utvendig ble behandlet med spritpuss, opprinnelig i en lys, nesten hvit kulør. Bygningens gavlside utgjør samtidig husets langside. Taket er dekket med svartmalte falsede metallplater. Villaen har en enkel, avlang, rektangulær plan med stue, soverom, bibliotek og leierom i første etasje, samt kjøkken, matrom, bad og flere soverom på i andre etasje.

Begge plan har egne entreer. Et av soverommene, som vender mot sør var delbart og vinduene var utført hev- og senkbare med et metallglassparti av merket IDESTA (design Sigurd Lewerentz). Dette arrangement ble valgt for å tilfredsstille kravene i lånebestemmelsene for å få ned nettoarealet og hele rommet hadde blitt oppgitt som "veranda".

Den nybygde villaen i 1956
--------------------------

* 
* 
*

Referanser
----------

1. ↑  Byggmästaren 1956, A 9, side 188-1899
2. ↑  The architecture of Peter Celsing, 1996, side 33

| * v
* d
* r
Bygninger på Drottningholmsmalmen |
| --- |
| Bygninger | Apotekshuset - Hertigarnas stall - Inspektorsbostaden - Kanslihuset - Kavaljershuset - Loviselund - Villa Albion - Villa Axelsberg - Villa Erskine - Villa Friis - Villa Klockberga |
| Annet | Drottningholmsmalmen - Långa raden |
**«Rasjonelle forventninger»** er en vanlig modellforutsetning i økonomi som sier at de veiede forventningene til alle individene i samfunnet om de fremtidige verdiene av økonomisk relevante variabler – filtrert gjennom et endogent sett av bedrifter og institusjonelle forhold – ikke er systematisk gale og at feilene er tilfeldige. Et mer presist begrep er **modellkonsistente gjennomsnittsforventninger**. «Rasjonelle»/modellkonsistente forventninger er mye brukt i dynamisk økonomisk modellering.

«Rasjonelle forventninger» innebærer *ikke* individuell rasjonalitet og må ikke blandes sammen med teori om rasjonelle valg. Snarere er det en refleksjon av nødvendig beskjedenhet fra en forsker som studerer aggregerte samfunnsøkonomiske fenomen. Avvik fra «rasjonelle forventninger» ville innebære at forskeren skulle mene at hun/han kan forutse verden bedre at summen av interaksjonen mellom alle individer, bedrifter og offentlige myndigheter.

Verktøyene for å kunne modellere markeder over tid og under usikkerhet ble opprinnelig foreslått av John Muth (1961). De ble først anvendt av Robert Lucas og andre for å forstå makroøkonomiske spørsmål.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** LCCN **·** BNF **·** BNF (data) **·** NKC
 |
**Commissioner of Police of the Metropolis**, gjerne omtalt som **Metropolitan Police Commissioner**, er tittelen til sjefen for Metropolitan Police Service, Londons politistyrke. 

Det er den høyest rangerte stillingen i det britiske politiet, uten at dette har praktisk betydning ettersom de ulike politistyrkene er uavhengige av hverandre.

Stillingen ble opprettet i 1839, og frem til 1855 var den alltid delt mellom to personer. Dersom den som utnevnes til stillingen ikke er adlet tidligere blir hen det alltid før tiltredelse. 

Insigniene for embetet er unike i det britiske politiet, og består av en krone over en Bath-stjerne over korslagte politikøller omgitt av en krans. De er svært like insigniene til en general i den britiske hæren. 

I begynnelsen var kommissærene enten pensjonerte offiserer fra militæret eller offentlige tjenestemenn, uten spesiell bakgrunn fra politiet. Dog hadde flere av de tidlige kommissærene erfaring fra koloniadministrasjon, der de hadde politimyndighet. Den første med en politikarriere bak seg var John Nott-Bower, som ble utnevnt i 1953; den første som hadde startet karrieren som vanlig konstabel var Joseph Simpson, utnevnt i 1958, og den første som hadde gått alle gradene fra konstabel og opp, var Robert Mark som ble utnevnt i 1972. Etter dette har alle kommissærer vært gjennom en vanlig politikarriere.

Embetsinnehavere
----------------

Charles Warren, embetsinnehaver 1886-1888
* Oberstløytnant Charles Rowan, 1829 – 1850
* Richard Mayne, 1829 – 1868
* Kaptein William Hay, 1850 – 1855
* Oberstløytnant Douglas Labalmondière (acting), 1868 – 1869
* Oberstløytnant Edmund Henderson, 1869 – 1886
* Generalmajor Charles Warren, 1886 – 1888
* James Monro, 1888 – 1890
* Oberst Edward Bradford, 1890 – 1903
* Edward Henry, 1903 – 1918
* General Nevil Macready, 1918 – 1920
* Brigader William Horwood, 1918 – 1928
* General Viscount Byng av Vimy, 1928 – 1931
* Marskalk av Royal Air Force Lord Trenchard, 1931 – 1935
* Vise luftmarskalk Philip Game, 1935 – 1945
* Harold Scott, 1945 – 1953
* John Nott-Bower, 1953 – 1958
* Joseph Simpson, 1958 – 1968
* John Waldron, 1968 – 1972
* Robert Mark, 1972 – 1977
* David McNee, 1977 – 1982
* Kenneth Newman, 1982 – 1987
* Peter Imbert, 1987 – 1993
* Paul Condon, 1993 – 2000
* John Stevens, 2000 – 2005
* Ian Blair, 2005 - 2008
* Paul Stephenson, 2009 - 2011
* Bernard Hogan-Howe, 2011 - 2017
* Cressida Dick, 2017 -
Dette er en **liste over Malawis statsoverhoder** siden uavhengigheten i 1964 frem til dags dato.

Monark (1964–1966)
------------------

Fra 1964 var ifølge Malawi Independence Act 1964 statsoverhodet monarken, som var den samme personen som Monarken av De forente kongedommer og andre britiske oversjøiske territorier og kronbesittelser. Monarken var representert i Malawi ved Generalguvernøren. 

Arverekkefølgen i den malawiske tronen var den samme som arverekkefølgen til tronen til Det forente kongerike Storbritannia og Nord-Irland, styrt av Act of Settlement 1701.

| Monark | Regjeringstid | Kongehus | Statsminister(e) |
| --- | --- | --- | --- |
| # | Portrett | Navn | Start | Slutt | Lengde |
| 1 |  | Dronning **Elizabeth II**(1926–) | 6. juli 1964 | 6. juli 1966 | 2 år | Huset Windsor | Banda |
|

### Generalguvernør

Generalguvernøren var monarkens representant i Malawi og utøvet det meste av makten til monarken. Generalguvernøren ble utnevnt på ubestemt tid, og tjenestegjorde etter ønske av monarken. Som følge av Statute of Westminster 1931, ble generalguvernøren utnevnt utelukkende som følge av råd fra den Malawis regjering uten involvering av den britiske regjeringen. I tilfelle posten ikke var besatt fungerte Høyesterettsjustitiarius som Officer Administering the Government.

Status
██ Betyr Høyesterettsjustitiarius fungerte som Officer Administering the Government

| Generalguvernør | Tjenesteperiode | Monark(er) | Statsminister(e) |
| --- | --- | --- | --- |
| # | Portrett | Navn | Start | Slutt | Lengde |
| 1 |  | **Glyn Jones**(1908–1992) | 6. juli 1964 | 6. juli 1966 | 2 år | Elizabeth II | Hastings Banda |
|

Presidenter
-----------

Malawi ble en republikk som følge av grunnloven av 1966 og monarken samt generalguvernøren ble erstattet av en president.

      MCP
      UDF
      DPP
      PP

| Nr. | Navn | Innsatt | Forlot stillinga | Parti |
| --- | --- | --- | --- | --- |
| **1** | Hastings Banda | **Hastings Banda**(1898–1997) | 6. juli 1966 | 21. mai 1994 |  | MCP |
| **2** |  | **Bakili Muluzi**(1943–) | 21. mai 1994 | 24. mai 2004 |  | UDF |
| **3** | Bingu wa Mutharika | **Bingu wa Mutharika**(1934–2012) | 24. mai 2004 | 5. april 2012 |  | UDF |
|  | DPP |
| **4** | Joyce Banda | **Joyce Banda**(1950–) | 7. april 2012 | 31. mai 2014 |  | PP |
| **5** | Peter Mutharika | **Peter Mutharika**(1940–) | 31. mai 2014 | 28. juni 2020 |  | DPP |
| **6** | Lazarus Chakwera | **Lazarus Chakwera**(1955–) | 28. juni 2020 | sittende |  | MCP |

Kilder
------

* «Malawi». World Statesmen.org. Besøkt 22. april 2022.
Oversiktsbilde over Villa Las Estrellas.
**Villa Las Estrellas** (spansk: *Stjernebyen*) er en chilensk by i kommunen Antártica i provinsen Antártica Chilena i Antarktis. Den ligger innenfor militærbasen Base Presidente Eduardo Frei Montalva på King George Island. Den er den ene av to sivile bosetninger i Antarktis, den andre er den argentinske Esperanza-basen. Villa Las Estrellas har en befolkning på 100.

Byen har egen skole, bank og postkontor, som formidler post til alle de chilenske bosetningene i Antarktis.

De som skal bo der over en lengre periode må fjerne blindtarmen før de flytter inn, ettersom ingen av de få legene som arbeider der er kirurger, og nærmeste store sykehus ligger mer enn 1000 km unna.

Den årlige gjennomsnittstemperaturen er -2,3 °C.

Referanser
----------

1. 1 2 3  Fisher, Richard. «The icy village where you must remove your appendix» **(engelsk)**. Besøkt 4. september 2018.

Portal: Antarktis

|  |  |
| --- | --- |
| Oppslagsverk/autoritetsdata | GeoNames
 |
**Commodore 16** var en hjemmedatamaskin laget av datafirmaet Commodore i 1984. Den skulle være en lavprismaskin og erstatte datamaskinen VIC-20. Texas Instruments, Mattel, og Timex Corporation hadde utviklet modeller som var billigere enn VIC-20 i pris, så selv om Vic-20 tilbød mer minne og bedre utbyggingsmuligheter, var det meningen at Commodore 16 skulle bygge videre på disse fordelene.

Commodore fryktet dessuten at en eller flere japanske produsenter skulle kunne underby hele markedet. VIC-20 var det første forsvarstrekket. C16 skulle være det andre. Selv om japanske produsenter dominerte konsollmarkedet, ble det aldri noen reell konkurranse om hjemmedatamarkedet.
Timex, Mattel og TI gikk dessuten ut av markedet før C16 var klar. 

Produksjonen av C16 ble raskt avsluttet i Amerika ettersom den skulle konkurrere i et marked som aldri oppsto. Det var også lite programvare tilgjengelig for maskinen, så den solgte lite der. I Europa fikk maskinen noe suksess som et billig alternativ til Commodore 64.

Commodore 116 var en variant av C16 som kun kom i salg i Europa. Den hadde enda mindre suksess.

Commodore 116

|  |  |
| --- | --- |
| Oppslagsverk/autoritetsdata | GND **·** LCCN **·** BNE
 |
***Common Clay*** er en amerikansk stumfilm fra 1919, regissert av George Fitzmaurice.

Handling
--------

Når varehus-medarbeider Ellen Neal blir misfornøyd med jobben sin, overbeviser venninnen Jennie Peters henne til å besøke en kabaret. Men området blir snart raidet av politiet. Etter å ha tilbrakt en natt i fengsel, og hun bestemmer seg for å leve et bedre liv, får Ellen en stilling som hushjelp for den velstående Fullerton-familien, hvor hun forelsker seg i sønnen deres Hugh. Men Hugh melder seg snart til krigstjeneste, og reiser til utlandet.

Etter at Ellen føder et barn appellerer hun til Fullerton-familien for å få hjelp, men de bringer saken til familie-vennen dommer Filson. Det avsløres at Ellen faktisk er den uekte datteren til dommeren selv, og en kvinne som begikk selvmord etter at babyen hennes ble født. Dommeren godtar omsider Ellen som hans egen datter. Etter at Hugh kommer hjem fra krigen, forelsker han seg i Ellen. Til tross for foreldrenes protester, blir de to kjærestene snart gift.

Skuespillere
------------

* Fannie Ward som Ellen Neal
* Easter Walters som Jennie Peters
* Fred Goodwins som Arthur Coakley
* John Cossar som Mr. Fullerton
* Helen Dunbar som Mrs. Fulertoon
* W.E. Lawrence som Hugh Fullerton
* John Barrows som dommer Filson
* Mary Alden som Mrs. Neal
* Andrew Arbuckle som Mr. Neal
* Henry A. Barrows
* Walter Bytell som en hovmester

Referanser
----------

1. ↑  COMMON CLAY

Eksterne lenker
---------------

* (en) *Common Clay* på Internet Movie Database Rediger på Wikidata

* (sv) *Common Clay* i Svensk Filmdatabas Rediger på Wikidata

* (en) *Common Clay* på AllMovie Rediger på Wikidata

* (en) *Common Clay* på American Film Institute Rediger på Wikidata

* (en) *Common Clay* på Silent Era Rediger på Wikidata
Orienteringspost på Strand i Sortland
**Sortland Orienteringslag (Sortland O-lag)** er en orienteringsklubb på Sortland i Vesterålen. Den ble stiftet 11. desember 1975. Sortland orienteringslag tilhører Troms orienteringskrets. Klubben arrangerer treninger og O-løp hver tirsdag. Turorientering er også viktig del av klubbens aktiviteter. Medlemmer i klubben har deltatt i konkurranser ellers i nordre Nordland og Sør-Troms.

I 1993 arrangerte Sortland Orienteringslag NM for junior i området ved Jennestad.

Klubbens draktfarger er grønt med gule og røde markeringer.

Kart
----

* Sortlandsmarka (1991) (med Sortland sentrum) (1:10 000)
* Hornet (1993) (Jennestad/Frøskeland/Holmstad) (1:15 000)
* Blokken (1996) (Blokken/Djupfjorden) (1:10 000)
* Strand (1999) (skolekart) (1:7500)
* Sigerfjord (1999) (skolekart) (1:7500)
* Elvenesdalen (2002) (1:10 000)
* Bømarka (2002) (1:10 000)

Tidligere kart
--------------

* Jennestadmarka (1979) (1:15 000)
* Sortlandsmarka (1980) (1:15 000)
* Bømarka (1982) (med Elvenesdalen) (1:15 000)
* Hornet (1985) (1:15 000)
* Sortlandsmarka (1988) (samme som senere kart, men uten sentrum) (1:10 000)

Eksterne lenker
---------------

* Offisielt nettsted
Samlet funn av brakteater og gullperler fra Sorte Muld
Gullgubber fra Sorte Muld
«**Sorte Muld**» er en meget rik jernalderboplass, sannsynligvis en meget tidlig bydannelse fra jernalderen, ved Svaneke på Bornholm, Danmark.

Stedet, som ligger ca. to kilometer inne i landet, har fått navnet etter den påfallende mørke og usedvanlig frodige matjorda på stedet. Allerede fra 1700-tallet er det kjent at det er funnet gjenstander i pløyelaget, også av gull. I årene 1948-53 åpnet professor Ole Klindt-Jensen et begrenset felt, og konstaterte at det svarte jordsmonnet er kulturlag fra en omfattende jernalderbosetning. Han kunne konstatere at det hadde stått flere hus på stedet, men at lagene var så sammensatte at de var usedvanlig vanskelige å tolke.

I 1985 fant amatørarkeologer en del gullgubber i markoverflaten, og det ble åpnet nye utgravninger fram til 1987. I disse kom det fram et omfattende gjenstandsmateriale, blant annet hele 2300 gullgubber. I 1998 ble det satt inn nye undersøkelser med kjerneboring. Ved måling av fosfatverdiene i undergrunnen kom det fram et interessant mønster. Det later til å ha vært en stor sentralplass, med flere mindre bosetningskonsentrasjoner omkring. Det hele dekker ca. en kvadratkilometer.

Funnene fra Sorte Muld er utstilt ved Nationalmuseet i København og ved Bornholms Museum i Rønne.

Litteratur
----------

* Christian Adamsen (red.): *Sorte Muld*. Bornholms Museum 2008 ISBN 978-87-88179-11-8

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** Nationalencyklopedin
 |
**Casas Heddy** er et norsk helsesenter på Lanzarote. Senteret består av to selskap; Casas Heddy Norsk AS og Casas Heddy Española SA.

Casas Heddy Norsk AS driver salg og markedsføring av senteret og har kontorer i Storgtata 20 i Tønsberg. Casas Heddy Española SA ligger i Puerto del Carmen på Lanzarote.

Senteret tilbyr habilitering, rehabilitering og rekreasjon for barn, unge og voksne. Grupper og enkeltpersoner med behov for helsebringende opphold i varme strøk prioriteres.

Historie
--------

Casas Heddy ble grunnlagt av Heddy Astrup. 
Etter besøk til forskjellige land, ble tomt kjøpt på Lanzarote i 1972 hvor Casas Heddy nå ligger. To år senere ble Casas Heddy bygget av en dansk entreprenør, Per Bjørn Christensen, og stedet ble åpnet i 1975.

I 2019 overtok en norsk gruppering ledet av Tollef Nielsen, Niel Eiendom AS, og Olav Ketilsson, Longevity Village AS eierskapet fra Oslo Røde Kors som var stedets eier fra 1981 til 2019.

Stedet i dag
------------

Eiendommen er på 30 mål og består i dag av bl.a. hovedbygning, stor terrasse, og 76 leiligheter med tilsammen 130 senger.

Casas Heddy har et 300 m² oppvarmet utendørs basseng med solsenger og bord. Den fysikalske avdelingen har et oppvarmet innendørs basseng, flere behandlingsrom og to treningssaler.

Hele eiendommen er spesielt tilrettelagt for funksjonshemmede med asfalterte, merkede veier. Området er beplantet med palmer og andre vekster som blomstrer til ulike tider. Det er ca. 15 minutters gåtur til sentrum.

Organisasjonsform
-----------------

Aksjeselskap. Styrets leder er Olav Ketilsson.

Eksterne lenker
---------------

Casas Heddy

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Presidentvalget i USA 2000** var det 54. presidentvalget i USAs historie. Valget fant sted den 7. november 2000, og valgte George W. Bush og Dick Cheney som henholdsvis president og visepresident for perioden 2001–2005. De vant over demokratene Al Gore og Joe Lieberman, men valgresultatet ble først avgjort etter flere nye opptellinger og en avgjørelse i USAs høyesterett. Striden dreide seg først og fremst om resultatet i Florida, som ville avgjøre hele valgresultatet. Flere mente Gore hadde krav på en ny stemmeopptelling i Florida (ettersom nøyere opptellinger viste en forskjell på 500–2000 stemmer), men dette ble slått fast som grunnlovsstridig av USAs høyesterett, og Bush ble erklært som vinner av valget. 

Bushs seier var et resultat av systemet med valgmannsstemmer, ettersom Gore fikk litt mer enn 500 000 flere stemmer, totalt sett.

Nominasjoner og primærvalg
--------------------------

To tidligere visepresidenter forsøkte å bli nominert som presidentkandidater for sine partier, det inkluderte republikaneren Dan Quayle og demokraten Al Gore, hvor Gore vant alle statene i primærvalgene. Quayle måtte raskt trekke seg grunnet mangel på penger. På republikansk side var George W. Bush, daværende guvernør i Texas, raskt overlegen, men utfordreren John McCain (daværende guvernør i Arizona) vant i alt syv stater, derav hjemstaten Arizona, Michigan og fem New England-stater. Alan Keyes fra Maryland stilte også, men vant ingen stater. Keyes fikk størst oppslutning i Minnesota (20 %) og Iowa (14 %).

Andre kandidater
----------------

Andre kandidater inkluderte Ralph Nader (Green Party), Pat Buchanan (Reform Party), Harry Browne (Libertarian Party), Howard Phillips (Taxpayer's Party) og John Hagelin (Natural Law Party). Den eneste av disse som fikk mer enn 500 000 av stemmene var Ralph Nader med 2,8 millioner stemmer (2,7 prosent oppslutning).

Eksterne lenker
---------------

* (en) United States presidential election, 2000 – kategori av bilder, video eller lyd på Commons Rediger på Wikidata
* NRK: USA-valg – Året det er så jevnt, 2000 (video)
* Stemmer fordelt på stater
* Stemmer fordelt på fylker (counties)

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** BBC Things
 |


| * v
* d
* r
Presidentvalg i USA |
| --- |
|  | 
* 1789
* 1792
* 1796
* 1800
* 1804
* 1808
* 1812
* 1816
* 1820
* 1824
* 1828
* 1832
* 1836
* 1840
* 1844
* 1848
* 1852
* 1856
* 1860
* 1864
* 1868
* 1872
* 1876
* 1880
* 1884
* 1888
* 1892
* 1896
* 1900
* 1904
* 1908
* 1912
* 1916
* 1920
* 1924
* 1928
* 1932
* 1936
* 1940
* 1944
* 1948
* 1952
* 1956
* 1960
* 1964
* 1968
* 1972
* 1976
* 1980
* 1984
* 1988
* 1992
* 1996
* 2000
* 2004
* 2008
* 2012
* 2016
* 2020
* 2024

 | USAs flagg |
| Valgmannskollegiet i USA |
**Vivendi SA** er et fransk medie- og kommunikasjonskonglomerat, med aktiviteter innen musikk, fjernsyn, publisering, telekommunikasjon, videospill og internett. Vivendi hadde sterk vekst gjennom oppkjøp av selskaper i perioden 1999–2001. I 2002 sprakk så «boblen», Vivendi endte opp med et underskudd på 23,6 milliarder euro, og selskapet måtte selge unna mange underselskaper, deriblant Vivendi Universal Entertainment, som gikk inn i som en del av NBCUniversal.

Historie
--------

Grunnlagt i Paris i 1853 begynte Compagnie Générale des Eaux (CGE) med å forsyne Paris og andre byer rundt i Europa med vann. Ved slutten av 1990-årene hadde CGE vokst til et stort multinasjonalt selskap med 235 000 ansatte. Virksomheten omfattet ett bredt spekter av konstruksjon- og ingeniørtjenester, men også eiendomsutvikling, energi og kommunikasjon.

Det første store skrittet innenfor mediebransjen var i 1983 da CGE gikk sammen med *Havas media group* i å starte betaltvselskapet Canal+, senere fikk CGE aksjemajoriteten i Havas-gruppen. Utover 1990-tallet satset CGE på kommunikasjonssektoren og i 1998 ble det omdøpt til **Vivendi**. Eiendoms- og konstruksjonsdelen av selskapet ble utskilt som et eget selskap – *Veolia Environnement*.

Veien var nå klar til en kraftig ekspansjon inne medie- og kommunikasjon. Første oppkjøp var det store programvareselskapet *Cendant Software*. I 2000 slo Vivendi seg sammen med en annen gjøkalv, det kanadiske selskapet Seagram som eide filmselskapet Universal Studios. Det nye selskapet fikk navnet *Vivendi Universal*, verdien på selskapet ble da anslått til 34 milliarder dollar.

Dette var i børsboblens tid med lett tilgang på risikovillig kapital og Vivendi fortsatte å bruke penger på nye selskaper. Da det hele sprakk i 2002 satt selskapet igjen med en nettogjeld på 12,3 milliarder euro og et underskudd på 23,3 milliarder. For å berge selskapet måtte flere underselskaper selges ut på et lite gunstig tidspunkt, deriblant Universal Studios som gikk inn i det nydannede NBCUniversal

Underselskaper
--------------


* Canal+ – 100%
* Universal Music Group – 92%
* Vivendi Universal Games – 99%
* NBCUniversal – 20%
* *SFR* – 56% (Société Française de Radiotéléphonie – mobiltelefonselskap)
* *Maroc Telecom* – 51%
* Seagram

Referanser
----------

1. ↑   Vivendi 2016 Annual Report[Hentet fra Wikidata]
2. 1 2 3  ; *pressemelding*; utgivelsesdato: 8. mars 2023.

Eksterne lenker
---------------

* (fr) Offisielt nettsted Rediger på Wikidata

* (en) Vivendi – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** ISNI **·** SUDOC **·** NKC
 |

Portal: Videospill
En **forvanskning** er i lingvistikk en endring av et leksem (eller noe mer upresist, et ord) som medfører at ordet fjerner seg fra sin opprinnelige form. Forvanskninger kan være store eller små, fra å bare være en mindre justering til å endre hele ordets uttale og skrivemåte. 

Forvanskninger oppstår av forskjellige grunner. Det kan dreie seg om tilpasninger til den språklige utviklingen, både direkte gjennom lydendringer og indirekte gjennom at nye skrivemåter fører til annen uttale. I forlengelse av dette kommer tilpasning av låneord, både i uttale og skrivemåte. En annen vanlig grunn er folkeetymologi som fører til at man endrer på et ord fordi det da tilsynelatende blir mer meningsfylt. 

Selv om alle typer ord kan bli utsatt for forvanskninger er det særlig merkbart i forhold til egennavn, både steds- og personnavn. Stedsnavn har ofte blitt forvansket til det ugjenkjennelige, slik at den opprinnelige betydningen har gått helt tapt eller bare kjennes gjennom etymologisk granskning.
**Forvaltningsrevisjon** er systematiske vurderinger av økonomi, produktivitet, måloppnåelse og virkninger ut fra politiske myndigheters vedtak og forutsetninger.

Definisjonen innebærer at man under revisjon av en offentlig virksomhet for eksempel kan fokusere på om

* forvaltningen bruker ressurser til å løse oppgaver som samsvarer med politiske vedtak og forutsetninger,
* forvaltningens ressursbruk og virkemidler er effektive i forhold til målene som er satt på området,
* regelverket etterleves,
* forvaltningens styringsverktøy og virkemidler er hensiktsmessige,
* beslutningsgrunnlaget fra administrasjonen til de politiske organer samsvarer med offentlige utredningskrav
* resultatene i tjenesteproduksjonen er i tråd med politiske forutsetninger og/eller om resultatene for virksomheten er nådd.

Begrepet viser til en egen fagdisiplin innen offentlig revisjon, og utføres på alle forvaltningsnivåer. I Norge er det blitt utført denne type revisjonsgjennomganger siden slutten av 1980-tallet, tiltakende med årene, og med en særlig sterk vekst de siste årene. I dag antar forvaltningsrevisjon samme omfang som regnskapsrevisjon (finansiell revisjon) i revisjon av offentlig sektor.

På nasjonalt nivå er det Riksrevisjonen som på vegne av Stortinget utøver forvaltningsrevisjon. På fylkeskommunalt og kommunalt nivå utføres forvaltningsrevisjon av kommunalt eide eller private revisjonsenheter på oppdrag fra de politisk oppnevnte kontrollutvalgene.
For Riksrevisjonen er kravet om å gjennomføre forvaltningsrevisjon nedfelt i egen lov, mens det for de andre forvaltningsnivåene er inntatt tilsvarende krav i kommuneloven.

Forvaltningsrevisjon skal skje i henhold til god revisjonsskikk og standarder på området. Standardene baserer seg på internasjonale prinsipper og standarder, blant annet fastsatt av International Organization of Supreme Audit Institutions (INTOSAI) og Institute of Internal Auditors (IIA). I Norge har både Riksrevisjonen og Norges Kommunerevisorforbund utarbeidet standarder og veiledere for gjennomføring av forvaltningsrevisjon.

Internasjonalt benyttes ofte betegnelsen «Performance Audit».

Eksterne lenker
---------------

* Riksrevisjonen
* Norges Kommunerevisorforbund
* Rogaland Revisjon
* Revisjon Midt-Norge
| Medaljeoversikt |
| --- |
| Konkurrerte for Sør-Koreas flagg Sør-Korea |
| Kjelkehockey |
| Paralympiske vinterleker |
| Bronse | 2018 Sør-Koreas flagg Pyeongchang | Kjelkehockey |
| VM i kjelkehockey |
| Bronse | 2017 Sør-Koreas flagg Gangneung | Kjelkehockey |
| Sølv | 2012 Norges flagg Hamar | Kjelkehockey |

**Jang Jong-ho** (født 29. mars 1984) er en sørkoreansk kjelkehockeyspiller. Han har en paralympisk bronsemedalje i kjelkehockey for Sør-Korea, og to VM-medaljer. 

Han har også konkurrert i rullestolbasketball og rullestolfekting på nasjonalt nivå i Sør-Korea.

Bakgrunn
--------

Jangs funksjonshemming skyldes en trafikkulykke i 2000, der han skadet ryggmargen og ble lam i begge beina. Han begynte med kjelkehockey i 2003, og debuterte på det sørkoreanske landslaget i 2005.

Idrettskarriere
---------------

Jang deltok i VM i kjelkehockey 2009, der Sør-Korea kom på fjerdeplass. Året deltok han i Paralympiske vinterleker 2010, der Sør-Korea kom på sjetteplass. Han deltok på Sør-Korea lag som kom på andreplass i VM i kjelkehockey 2012, der tapte 1-5 mot USA i finalen. 

I VM i kjelkehockey 2013 kom de på sjuendeplass, og de kom på samme plass i kjelkehockey under Paralympiske vinterleker 2014. 

I VM i kjelkehockey 2017 fikk Sør-Korea bronse, etter at de slo Norge 3-2 i bronsefinalen. I 2018 representerte han Sør-Korea under Paralympiske vinterleker 2018 i Pyeongchang. Sør-Korea vant der bronsefinalen 3-1 over Italia, og fikk bronse.

Referanser
----------

1. ↑  Pyeongchang2018.com - *Athlete Profile - JANG Jong Ho* Arkivert 2. april 2018 hos Wayback Machine. besøkt 2. april 2018.

Eksterne lenker
---------------

* Profil hos Pyeongchang 2018 Arkivert 2. april 2018 hos Wayback Machine. (PL 2018)

|  |  |
| --- | --- |
| Oppslagsverk/autoritetsdata | VIAF **·** ISNI
 |
Forvelling av fersken for å fjerne skallet
**Forvelling** er å behandle matvarer med et lett oppkok. Det kalles også å **blanchere** eller **blansjere**. Koketiden kan variere, men vanligvis bare inntil noen få minutter. Varene blir ikke ferdigkokte, men blir noe endret i tekstur eller sammensetning.

Framgangsmåten er å senke matvarene i kokende vann mellom 98-100˚Celcius og koke det inntil hensikten er oppnådd. Deretter kjøles det raskt ned i iskaldt vann. Det kan gjøres for å fjerne uønskede innholdsstoffer eller drepe mikroorganismer. Det bidrar dessuten til å klarne kraft av bein. Det kan også være en forberedelse av ingrediensene i forbindelse med tidlig tilberedning. Matvarene kan da varmes opp igjen like før servering.

Noen steder er det vanlig å forvelle ris og så tørke den igjen i stedet for å polere den. Forvellingen skjer blant annet under sterkt trykk som presser smak og vitaminer i selve riskjernen. Resultatet blir en ris som er mindre klebrig og som inneholder flere vitaminer, særlig thiamin. Denne risen kan bli kalt *parboiled*, etter det engelske ordet for forvelling.

Referanser
----------

1. ↑  «Forvelle, Bokmålsordboka». Språkrådet og Universitetet i Bergen. Besøkt 5. januar 2021.
2. ↑  Wright, Jeni (1997). *Kokekunst for alle*. Oslo: Cappelen. s. 337. ISBN 8202164273.
3. ↑  Ramsbacher, Otto (1991). *Yrkeslære*. Oslo: Universitetsforlaget. s. 46. ISBN 8200037193.

  


|  |  |
| --- | --- |
| Oppslagsverk/autoritetsdata | Store norske leksikon
 |
**Peter McEnery** (født 1940) er en engelsk skuespiller kjent fra både scene, film og TV.

McEnery har medvirket i 17 filmer og nærmere 30 tv-produksjoner. Han har også spilt i en rekke sceneoppsetninger.

Han ble født Peter Robert McEnery i Walsall, England som sønn av Charles og Ada Mary McEnery.

Han scenedebuterte i 1957 i Robert Bolts *Flowering Cherry*. Han ble senere tilknyttet Royal Shakespeare Company og har spilt i flere av klassikerne, deriblant tittelrollen i *Perikles*.

Han tv-debuterte i tv-filmen *The Case of Private Hamp* (1959) og hadde senere faste roller i serier som *Clayhanger* (1976), *The Collectors* (1986) og *The Mistress* (1987). Han spilte hovedrollen i miniserien *Gåten på Afroditeøya* (1979) og har medvirket i åtte tv-filmer. Han har utover dette hatt gjesteopptredener i flere serier, deriblant flere episoder av antologiseriene *ITV Television Playhouse*, *Armchair Theatre* og *ITV Play of the Week*.

McEnery filmdebuterte i *Beat Girl* (1960) og har senere hatt større roller i filmer som *Offeret* (1961), *Månestrålenes spinn* (1964), *Når leken er slutt* (1966), *The Fighting Prince of Donegal* (1966), *Jeg drepte Rasputin* (1967), *Le mur de l'Atlantique* (1970), *Napoleons husar* (1970), *Entertaining Mr Sloane* (1970), *Tales That Witness Madness* (1973), *Le orme* (1975) og *The Cat and the Canary* (1979).

McEnery ble gift for andre gang i 1997 med skuespiller Julia St John. Han var tidligere gift med skuespiller Julie Peasgood frem til ekteskapet ble oppløst. Han har ett barn fra sitt første ekteskapet. Han er bror til den avdøde skuespilleren John McEnery.

Referanser
----------

1. ↑   Social Networks and Archival Context, SNAC Ark-ID w6kd4z61, besøkt 9. oktober 2017[Hentet fra Wikidata]
2. ↑   Internet Movie Database, IMDb-nummer nm0568493, besøkt 17. oktober 2015[Hentet fra Wikidata]
3. ↑  «Peter McEnery». *IMDb*. Besøkt 4. september 2022.
4. 1 2  «Peter McEnery | Theatricalia». *theatricalia.com*. Besøkt 4. september 2022.
5. ↑  «Peter McEnery Biography (1940-)». *www.filmreference.com*. Besøkt 4. september 2022.
6. ↑  «Peter McEnery's Biography». *Wall Of Celebrities* **(engelsk)**. Besøkt 5. september 2022.
7. ↑  «Peter McEnery - bio». *IMDb*. Besøkt 4. september 2022.
8. ↑  «John McEnery obituary». *the Guardian* **(engelsk)**. 22. april 2019. Besøkt 5. september 2022.

Eksterne lenker
---------------

* (en) Peter McEnery på Internet Movie Database Rediger på Wikidata

* (sv) Peter McEnery i Svensk Filmdatabas Rediger på Wikidata

* (da) Peter McEnery på Filmdatabasen Rediger på Wikidata

* (fr) Peter McEnery på Allociné Rediger på Wikidata

* (en) Peter McEnery på AllMovie Rediger på Wikidata

* (en) Peter McEnery hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE
 |
Parc Güell.
**Gràcia** er ett av de ti distriktene i den katalanske byen Barcelona. Det er Barcelonas minste distrikt, og dekker det området som tidligere het *Vila de Gràcia*, et uavhengig område som ble en del av Barcelona i 1897. Distriktet grenser til Eixample i sør, Sarrià-Sant Gervasi i vest og Horta-Guinardó i øst.

Den største turistattraksjonen i Gràcia er Parc Güell. Distriktet er fullt av barer, restauranter og forretninger, og har bevart atmosfæren fra da det var en selvstendig kommune, selv om det har vært en del av Barcelona i over hundre år.

Historie
--------

Gràcia ble etablert i 1626 av en novitiat fra Carmelites som åpna *Nostra Senyora de Gràcia*. Gràcia var en uavhengig kommune helt til den ble innlemma i Barcelona i 1897. Utvidelsen av Eixample-distriktet på 1800-tallet førte til at byen ekspanderte nordover, og Gràcia ble en del av den.

Bydeler
-------

Gràcia er delt inn i fem bydeler (*barris*):

* Vallcarca i els Penitents
* El Coll
* La Salut
* La Vila de Gràcia
* El Camp d'en Grassot i Gràcia Nova

Se også
-------

* Liste over gater og plasser i Gràcia

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |